

	IZVJEŠĆE O PROVEDENOM SAVJETOVANJU S JAVNOŠĆU U POSTUPKU
 DONOŠENJA ODLUKE O TREĆIM IZMJENAMA I DOPUNAMA ODLUKE O ZAKUPU I KUPOPRODAJI POSLOVNOG PROSTORA U VLASNIŠTVU GRADA KARLOVCA


Nositelj izrade izvješća: Upravni odjel za imovinskopravne poslove i upravljanje imovinom
Mjesto, datum: Karlovac, 25.6.2026.

	Naziv akta za koji je provedeno savjetovanje s javnošću 
	ODLUKA O TREĆIM IZMJENAMA I DOPUNAMA ODLUKE O ZAKUPU I KUPOPRODAJI POSLOVNOG PROSTORA U VLASNIŠTVU GRADA KARLOVCA

	Naziv tijela nadležnog za izradu nacrta / provedbu savjetovanja 
	UPRAVNI ODJEL ZA IMOVINSKOPRAVNE POSLOVE I UPRAVLJANJE IMOVINOM

	Razlozi za donošenje akta i ciljevi koji se njime žele postići uz sažetak ključnih pitanja
	Ovim izmjenama i dopunama Odluke će se regulirati kriteriji i postupak javnog natječaja te kriteriji za sklapanje ugovora o zakupu, a vezano uz određivanje bjanko zadužnice kao sredstva osiguranja naplate potraživanja, propisivanje izuzeća od obveze davanja bjanko zadužnice te izuzeća od obveze davanja jamčevine.
Nadalje, regulira se i najduži rok na koji je moguće dati poslovni prostor u zakup ako je u poslovnom prostoru potrebno obaviti velike popravke, odnosno izvršiti znatna ulaganja da bi se prostor priveo namjeni, ako je prostor izgrađen u tzv. „rohbau“ sustavu ili ako se isti nalazi u III. ili IV. zoni propisanoj odredbama ove Odluke, a radi usklađenja s odredbama Zakona o zakupu i kupoprodaji poslovnog prostora.
Iz dosadašnje Odluke zadržane su četiri zone grada Karlovca o kojima ovisi iznos zakupnine, kao i početna visina zakupnine obzirom na zone i korisnu površinu poslovnog prostora, a nadodana su umanjenja koja se odnose na obavljanje zdravstvene djelatnosti u okviru Doma zdravlja Karlovačke županije kojem je osnivač Karlovačka županija.


	Objava dokumenata za savjetovanje 
	https://www.karlovac.hr/savjetovanja/nacrt-odluke-o-trecim-izmjenama-i-dopunama-odluke-o-zakupu-i-kupoprodaji-poslovnog-prostora-u-vlasnistvu-grada-karlovca/

	Razdoblje provedbe savjetovanja
	25.5.2026. do 24.6.2026.

	Pregled osnovnih pokazatelja  uključenosti savjetovanja s javnošću 
	Tijekom provedbe savjetovanja s javnošću zaprimljen je 1 prijedlog od 1 podnositelja.

	Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje 
	Pregled mišljenja i prijedloga nalazi se u tablici – prilog 1.

	Ostali oblici savjetovanja s javnošću 
	/

	Troškovi provedenog savjetovanja
	Provedba savjetovanja nije iziskivala dodatne financijske troškove.


[bookmark: _Toc468978618]

Prilog 1. Pregled prihvaćenih i neprihvaćenih primjedbi
	Redni broj
	Sudionik savjetovanja (ime i prezime pojedinca, naziv organizacije)
	Članak ili drugi dio nacrta na koji se odnosi prijedlog ili mišljenje
	Tekst zaprimljenog prijedloga ili mišljenja
	Status prijedloga ili mišljenja (prihvaćanje/neprihvaćanje s  obrazloženjem) 

	1.
	Dom zdravlja Karlovačke županije
	Članak 5.
	Obzirom da se primjenom ove Odluke Domu zdravlja Karlovačke županije povećava zakupnina za obavljanje zdravstvene djelatnosti u poslovnom prostoru koji je vlasništvo Grada Karlovca za oko 50%, a Dom zdravlja Karlovačke županije je ograničen kod utvrđivanja visine zakupnine prilikom davanja u zakup poslovnog prostora kojim raspolaže nositeljima privatne prakse u zdravstvenoj djelatnosti Odlukom Županijske skupštine Karlovačke županije o kriterijima za određivanje zakupnine za poslovni prostor u kojem se obavlja zdravstvena djelatnost, KLASA: 024-02/24-02/7, URBROJ: 2133-01-01/01-24-13 od 19.04.2024. (Glasnik Karlovačke županije, broj 16c/24) i Odlukom Županijske skupštine Karlovačke županije o izmjenama Odluke o kriterijima za određivanje zakupnine za poslovni prostor u kojem se obavlja zdravstvena djelatnost, KLASA: 024-02/25-02/19, URBROJ: 2133-01-01/01-25-16 od 19. prosinca 2025. godine (Glasnik Karlovačke županije, broj 53B/25), predlažemo da se početna visina mjesečne zakupnine obračunata po odredbama ove Odluke umanjuje za 50% za obavljanje zdravstvene djelatnosti u okviru Doma zdravlja Karlovačke županije kojemu je osnivač Karlovačka županija.
Prijedlog:
U članku 34. dodaje se novi stavak koji glasi:
„Početna visina mjesečne zakupnine obračunata po odredbama ove Odluke umanjuje se za 50% za obavljanje zdravstvene djelatnosti u okviru Doma zdravlja Karlovačke županije kojemu je osnivač Karlovačka županija.“
	Prijedlog je prihvaćen, pri čemu je dodana i  specifikacija djelatnosti zdravstvene zaštite na koje se odnosi umanjenje početne visine mjesečne zakupnine za 50 %.

	
	
	
	
	

	
	
	
	
	

	
	
	
	
	



